‘पुलिस का सहयोग करें, अपराध में आएगी कमी’
भिंड | जनता और पुलिस का साथ बहुत जरूरी है। क्षेत्र में अगर किसी तरह की अापराधिक गतिविधि चल रही है या आपको किसी पर शक है, तो पुलिस को सूचित करें। अगर हमें समय पर सूचना मिलेगी, तो निश्चित रूप से बेहतर कार्रवाई करेंगे। आप पुलिस का सहयोग करें, तो अपराध में कमी आएगी। यह बात सीएसपी गुलबाग सिंह ने कीरतपुरा गांव में आयोजित जनसंवाद के दौरान ग्रामीणों से कही। इस कार्यक्रम में डीएसपी व देहात थाना इंचार्ज इंद्रवीर सिंह भदौरिया ने भी संबोधित किया। पिथनपुरा में एएसपी ने किया जनसंवाद : बुधवार दोपहर पावई थाना क्षेत्र के पिथनपुरा गांव में भी जनसंवाद कार्यक्रम का आयोजन किया गया। इसमें एएसपी अमृत मीणा ने ग्रामीणों को संबोधित किया और उनसे उनकी समस्याएं जानी। एएसपी की ग्रामीणों के साथ अवैध शराब, अवैध हथियार व परीक्षा में नकल समेत अनेक मुद्दों पर चर्चा हुई।
hin_Deva hin_Deva